

**AGENȚIA PENTRU PROTECȚIA MEDIULUI DÂMBOVIȚA**

Nr. 3555/1927/15.07.2024

Proiect **DECIZIA ETAPEI DE ÎNCADRARE**

**15.07.2024**

Ca urmare a solicitării de emitere a acordului de mediu adresate de **OMV PETROM S.A. reprezentată prin S.C. IKEN CONSTRUCT MANAGEMENT S.R.L.,** cu sediul în București, sector 1, str. Coralilor, nr. 22, înregistrată la Agenția pentru Protecția Mediului (APM) Dâmbovița cu nr. 3555 din 12.03.2024, în baza Legii nr. 292/2018 privind evaluarea impactului anumitor proiecte publice şi private asupra mediului și a Ordonanței de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfășurate în cadrul ședinței Comisiei de analiză tehnică din data de **08.05.2024** că proiectul **,,*Desființare construcții și instalații și remediere sol contaminat/reconstrucție ecologică din Parcul 305 Moreni Țuicani ”***, propus a fi amplasat în municipiul Moreni, județul Dâmbovița, **nu se supune evaluării impactului asupra mediului****, nu se supune evaluării adecvate și nu se supune impactului asupra corpurilor de apă.**

Justificarea prezentei decizii:

I. **Motivele pe baza cărora s-a stabilit** **luarea deciziei etapei de încadrare in procedura de evaluare a impactului asupra mediului** sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa nr. 2, pct. 13, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna și nesemnificativ pentru ape, aer și așezările umane;

c)nu au fost formulate observații din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectului***

a)mărimea proiectului:

Proiectul ***„DESFIINTARE CONSTRUCTII SI INSTALATII SI REMEDIERE SOL CONTAMINAT/ RECONSTRUCTIE ECOLOGICA PARC 305 MORENI (TUICANI) (partial 2)’’*** *,* are ca obiect realizarea lucrărilor de demolare a amplasamentului, de remediere si refacere a terenului afectat**.**

Lucrarile de demolare presupun desfiintarea si eliminarea din amplasament a anumitor elementelor constructive, mentionate mai jos in cap. IV.

Lucrarile de remediere si refacere a terenului, ce presupun excavarea si eliminarea solului contaminat identificat in amplasament si umplerea golurilor rezultate in urma desfiintarii elementelor constructive ingropate sol curat furnizat din surse autorizate în acest sens, sol curat recuperat de pe amplasament dupa verificarea calitatii acestuia sau cu sol bioremediat provenit de la stațiile de bioremediere OMV Petrom SA sau ale altor operatori economici autorizați pe baza de rapoarte de incercare care dovedesc ca indicatorii analizati se incadreaza sub limita prevazuta de legislatie – categoria mai putin sensibila a amplasamentului , pana la cotele terenurilor invecinate.

Amplasamentul **PARC 305 MORENI (TUICANI) (partial 2)** este situat în extravilanul **localitatii Moreni**, Județul **Dambovita**.

Întrucât terenul este amplasat in **extravilanul** localității, in proprietatea OMV Petrom SA , conform mentiunilor din Certificatul de urbanism nr. 18 din 08.02.2024, terenul a fost incadrat la categoria de ***folosinta mai putin sensibila*** in conformitate cu prevederile Ordinului MAPPM nr. 756/1997 – “Reglementare privind evaluarea poluării mediului” – Art. 8**.**

Amplasamentul aferent PARC 305 MORENI (TUICANI) (partial 2)are o suprafata totala de 53308 [mp] suprafață amplasament, din care 42799 mp face obiectul proiectului desfiintare si remediere sol.

Pe amplasament se află construcții care au fost utilizate pentru echipamente/platforme/instalații, ce se vor desființa in totalitate.

Obiectul principal al prezentului proiect este acela de refacere a amplasamentului. Principalele activități care se vor desfășura pe amplasamentul indicat sunt:

* + predarea amplasamentului;
  + organizarea șantierului;
  + lucrări de demolare/desfiintare - desfiintarea si eliminarea din amplasament a elementelor constructive si a facilitatilor existente pe amplasament ;
  + lucrari de remediere/ reabilitare teren - excavarea si eliminarea solului contaminat identificat in amplasament si umplerea golurilor rezultate in urma cu sol necontaminat recuperat din amplasament si, in completare, cu sol bioremediat provenit de la stațiile de bioremediere OMV Petrom SA sau ale altor operatori economici autorizați cu o concentratie de hidrocarburi incadrata in limitele legale in functie de categoria de folosinta a terenului, pana la cotele terenurilor invecinate. Ultimii 15 cm de la suprafata se vor umple cu sol curat furnizat din surse autorizate în acest sens si nu se vor compacta. In situatia in care nu este disponibil sol bioremediat se va utiliza sol curat.
  + închiderea șantierului.

Pentru implementarea prezentului proiect nu sunt necesare cai noi de acces, nici modificarea celor existente. Accesul la amplasamentul PARC 305 MORENI (TUICANI) (partial 2) se va realiza din drumurile de servitute existente.

Pentru executarea lucrărilor de demolare se pot stabili mai multe operatiuni tehnologice de lucru în funcție de următoarele condiții:

* + tipurile de utilaje avute în dotare de societatea care execută demolarea;
  + structura constructivă a elementelor din beton;
  + poziția de lucru (orizontal sau vertical);
  + dimensiunea lucrărilor executate;
  + spațiul în care se execută operația;
  + timpul avut la dispoziție pentru executarea lucrărilor.

În funcție de utilajele folosite pentru demolarea structurilor din beton, se pot folosi următoarele metode:

* + prin tragere sau împingere;
  + prin răsturnare sau afundare;
  + prin utilizarea excavatorului;
  + prin șocuri repetate;
  + prin folosirea de dispozitive hidraulice.

Principalele activități care se vor desfășura pe amplasamentul indicat sunt:

- predarea amplasamentului;

- organizarea șantierului;

- lucrări de demolare/desfiintare;

- lucrari de remediere si reabilitare teren ;

- lucrari de refacere teren;

- închiderea șantierului.

Elementele prezente pe amplasament, propuse a fi desființate sunt:

|  |  |
| --- | --- |
| **Nr. identificare Plan Situatie** | **Denumire constructii** |
| 1 | Rezervor apa sarata |
| 2 | Rezervor apa industriala |
| 3 | Dig boltari |
| 4 | Conducta |
| 5 | Betoane |

In cadrul proiectului se vor realiza lucrarile de demolare/desfiintare a elementelor prezentate mai sus, remediere sol si refacerea terenului afectat de lucrari.

**Principalele lucrari** propuse a fi executate sunt urmatoarele:

* **Organizarea de santier si pregatirea amplasamentului pentru executia lucrarilor propuse revine executantului lucrarilor care detine experienta in astfel de lucrari:**
* Predarea cu proces verbal a amplasamentului la executant, cu asigurarea conditiilor ce ii revin pentru lucrul in siguranta;
* Imprejmuirea amplasamentului prin montare banda de semnalizare;
* Asigurarea echipelor de lucru necesare cu personal calificat si auxiliar corespunzator pentru operatiunile de executat;
* Inlaturarea vegetatiei de pe amplasament – acolo unde este cazul;
* Mobilizarea utilajelor/echipamentelor (aducerea pe santier a utilajelor si echipamentelor corespunzatoare lucrarilor si a mijloacelor de transport adecvate);
* Montare panou de informare privind proiectul;

In perioada de executie a lucrarilor, toate utilajele/echipamentele necesare pentru activitatile prevazute, vor fi instalate in interiorul Parcului 305 Moreni (TIUCANI) (partial 2).

* **Deconectarea utilităților**

Inainte de inceperea lucrărilor propuse se vor efectua urmatoarele activitati de catre firme autorizate in acest sens:

* se va efectua debranșarea de la rețelele de alimentare cu energie electrica ;
* se va verifica existența tensiunii la cablurile electrice existente pe amplasament după care se va proceda la dezafectarea lor.

* **Debranșare și dezafectarea conductelor și instalațiilor tehnologice**

Înainte de începerea lucrărilor se va verifica împreună cu reprezentantul zonal al OMV Petrom, existența unor rețele de conducte în amplasament. După identificare, se va verifica dacă acestea sunt în funcțiune și dacă deservesc și alte obiective. Conductele inactive care au fost identificate si cele care se vor identifica pe parcursul lucrărilor, aferente amplasamentului, se dezafectează și desființează.

Dezafectarea conductelor tehnologice va cuprinde următoarele etape:

- se vor asigura și se vor goli conductele identificate. Reziduurile rezultate în urma golirii conductelor se vor depozita în habe metalice și ulterior vor fi transportate în locațiile indicate de reprezentanții Petrom, astfel gestionarea acestora se va realiza cu respectarea legislației în vigoare;

- pe traseul conductelor se vor executa săpături manuale pentru decopertarea lor;

- se vor deconecta conductele de la rețeaua principală montându-se în loc o blindă;

- dezafectarea ventilului identificat se va face prin taierea tronsonului din care acesta face parte;

- se vor tăia tronsoane de conducte și se vor transporta de pe amplasament.

Deșeurile metalice rezultate vor fi depozitate în locul special amenajate pentru depozitarea deșeurilor, urmând ca la finalul lucrărilor să fie predate către OMV Petrom SA

In timpul lucrărilor de demolare/ dezafectare/ demontare a conductelor se vor lua toate masurile in vederea evitării poluării factorilor de mediu.

* **Lucrari de Demolare**
* ***Demolarea structurilor din beton***

Toate lucrările de demolare prevăzute de prezentul proiect se vor face **„element cu element, de sus în jos”**.

Pentru executarea acestor tipuri de lucrări se pot stabili mai multe metode tehnologice de lucru în funcție de următoarele condiții:

* tipurile de utilaje avute în dotare de societatea care execută demolarea;
* structura constructivă a elementelor din beton decupate;
* poziția de lucru (orizontal sau vertical);
* dimensiunea și calitatea lucrărilor executate;
* spațiul în care se execută operația;
* timpul avut la dispoziție pentru executarea lucrărilor;

În funcție de utilajele folosite pentru demolarea structurilor din beton, se pot folosi următoarele metode:

* + tragere sau împingere;
  + aplicare de șocuri repetate;
  + folosire de dispozitive hidraulice.

Ordinea de demontare a structurilor din beton va fi în principiu inversa ordinii operațiunilor de montaj folosite la realizarea construcției.

Desolidarizarea fiecărui element de restul structurii, după ce a fost fixat corect în cârligul macaralei, nu se va face decât după demolarea tuturor elementelor care reazemă pe acestea.

Toate elementele prefabricate vor fi legate în cel puțin două extremități cu frânghii pentru oprirea balansului la manipulare și pentru ghidarea la manipulare spre utilajul de transport.

Înainte de ridicarea cu macaraua a oricărui element decupat din structură, șeful de șantier va verifica cu atenție dacă dispozitivele de ridicare sunt corect fixate și dacă au fost tăiate toate legăturile (armături, suduri, ancore) pentru ca elementul să poată fi încărcat si apoi transportat. În general vor fi folosite macarale cu capacitatea maxima de ridicare/ manevrare efectivă cu minim 30% mai mare decât greutatea elementelor ce se demolează.

Dezafectarea elementelor de beton se va face cu mijloace mecanice. Operațiunea de demolare a elementului din beton va fi precedată de săpătura pământului din jurul acestuia.

Deșeurile rezultate în urma demontării/demolării elementelor din beton de pe amplasament se vor colecta selectiv, după o prealabilă verificare a calității acestora prin prelevare de probe de levigat (contaminate/necontaminate).

* ***Dezafectarea rezervoarelor***

Rezervoarele vor fi dezafectate numai dupa golirea acestora (daca este cazul) prin vidanjare sau descarcare intr-un separator de produse petroliere. In situatia in care beneficiarul nu doreste transferul acestora catre alta locatie pentru reutilizare, tehnologia de demontare a acestuia presupune urmatorii pasi:

* lucrarile de golire, curate/ decontaminare, transport si eliminarea slamului existent in rezervoare, se vor executa de catre firma specializata, autorizata in acest sens.
* Curatarea rezervoarelor de produse petroliere se va efectua cu respectarea stricta a normelor de protectia si securitatea muncii si a normelor in vigoare de protectia mediului;
* Inainte de curatare/decontaminare se goleste prin pompare restul de produsul petrolier/slam existent din interior;
* Verificarea nivelului noxelor, conform normelor in domeniu si regulilor de buna practica;
* Demontarea supapelor de respiratie, hidraulice, in general a echipamentelor exterioare (scari, podete etc.) si interioare (serpentine) ale rezervorului, folodind scule, dispozitive si instalatii de ridicat si transportat corespunzatoare si omologate tehnic precum si personal calificat si instruit pentru aceste lucrari;
* Dezasamblarea, in locatie, a rezervorului in urmatoarea ordine de sus in jos:
  + A capacului fix;
  + A virolelor superioare;
  + A virolelor intermediare;
  + A virolelor din apropierea fundului rezervorului (virolelor inferioare);
  + Demontarea fundului;
  + Presortarea tuturor materialelor si subansamblelor (table, profile, podete, scari, etc.).
* Transportul si depozitarea acestora de catre un contractor numit de catre Beneficiar;
* Demolarea fundatiei utilajului;

Dezasamblarea rezervoarelor se va executa cu mijloace mecanice si termice corespunzatoare, de catre personal calificat si instruit pentru aceste genuri de lucrari, precum si in conditii de deplina securitate a muncii, P.S.I. si protectie a mediului inconjurator.

* ***Dezvelirea/ dezgroparea elementelor de beton subterane***

Dezgroparea elementelor de beton se va face prin mijloace mecanice. Operațiunea de degajare a betonului din fundații va fi precedată de săpătura pământului din jurul betonului.

Toate elementele de beton subterane vor fi legate în cel puțin două extremități cu frânghii atât pentru oprirea balansului la manipulare, cât și pentru ghidarea la manipulare spre utilajul de transport.

In conditiile in care in urma extragerii structurilor subterane se vor identifica suprafete de sol contaminate cu titei se va proceda astfel:

* Prelevarea de probe de sol conform Ord. nr. 184/1997 tinand cont de categoria de folosinta ulterioara a terenului ( folosinta mai putin sensibila);
* Efectuarea de analize de sol (indicatorul TPH)
* Delimitarea zonelor contaminate in baza rezultatelor probelor de sol prelevate ( Rapoarte de incercare emise de catre un laborator acreditat RENAR)  si pe baza datelor analitice din raportul de investigare si;
* Excavarea solului contaminat de pe amplasament se va realiza selectiv, numai in zona in care este confirmata contaminarea cu produse petroliere si in zona punctelor de prelevare a probelor de sol in concentratiile de TPH depasesc pragul de interventie. Se vor lua masuri astfel incat lucrarile de excavare sa NU atinga nivelul panzei freatice;
* Incarcarea si transportul solului contaminat la cea mai apropiata statie de bioremediere ;
* Discuirea, nivelarea si inierbarea, dupa caz a suprafetelor afectate de lucrari.

Încărcarea și transportul solului contaminat (daca va fi cazul) se va efectua cu mijloace de transport autorizate, către stațiile de bioremediere OMV Petrom SA sau ale altor operatori economici autorizați în acest sens, cu respectarea principiului proximitatii.

* Umplerea excavațiilor și aducerea terenului amplasamentului cât mai aproape de starea naturală se face până la cotele terenurilor învecinate.
  + Umplerea se va realiza cu sol necontaminat recuperat din amplasament si, in completare, cu sol bioremediat provenit de la stațiile de bioremediere OMV Petrom SA sau ale altor operatori economici autorizați. Ultimii 15 cm de la suprafata se vor umple cu sol curat furnizat din surse autorizate în acest sens si nu se vor compacta. In situatia in care nu este disponibil sol bioremediat se va utiliza sol curat.
  + Stabilirea punctului de procurare a solului curat este in sarcina executantului. Sursele de sol curat sunt situate in apropierea amplasamentului santierului. Din fiecare sursa se vor preleva probe si se vor trimite la un laborator autorizat pentru a indeplini conditiile din proiectul tehnic. De obicei, sursele de sol curat sunt:
    - Pamantul rezultat in urma lucrarilor de constructii civile (excavare pentru executia santurilor, taierea acostamentelor etc);
    - Pamantul rezultat in urma lucrarilor de constructii drumuri (fundatii cladiri, beciuri, piscine etc.);
    - Pamantul rezultat in urma excavarii pentru crearea iazurilor.
  + Amplasamentul se va discui si nivela – dupa caz.

Realizarea umpluturilor se va face cu stricta respectare a prevederilor din caietul de sarcini cu privire la aceste lucrări.

Lucrările de demolare/desfiintare vor fi făcute **de echipe specializate în lucrări de demolare, conduse permanent de un cadru tehnic competent** cu experiență în acestgen de lucrări.

Tot personalul muncitor va fi dotat obligatoriu cu echipament individual de protecție în conformitate cu cerințele normelor de sanatate si securitate in munca.

Pe toată durata lucrarilor de demolare/desfiintare, conducătorul lucrării va supraveghea, coordona și verifica permanent răspunzând direct de respectarea atât a tehnologiilor de lucru, cât și a Normelor de Sanatate si Securitate in Munca existente în vigoare la data executiei lucrarilor referitoare la lucrări de demolare.

**Prin responsabilitatea conducătorului lucrării, se** **va interzice cu desăvârșire continuarea lucrărilor de demolare începute fără luarea de măsuri de protecție și asigurarea stabilității tuturor elementelor demolate parțial.**

Lucrările de remediere a terenului :

* + Excavarea solului contaminat:

|  |
| --- |
| Întrucât în cadrul amplasamentului au fost identificate zone cu poluare, vor fi realizate lucrări de remediere și reabilitare a terenului aferent.   * ***se va excava din aproape în aproape, în punctele P1, P3, unde s-au constatat depășiri la indicatorul TPH până la max. 60 cm și in P2 până la max. 30 cm și umplerea zonei excavate cu sol necontaminat***. |

Lucrări de refacere a terenului amplasamentului sondei, care vor consta in:

* Încărcarea și transportul solului contaminat se va efectua cu mijloace de transport autorizate, către stațiile de bioremediere OMV Petrom SA sau ale altor operatori economici autorizați în acest sens.
* Umplerea excavației și aducerea terenului amplasamentului cât mai aproape de starea naturală se face până la cotele terenurilor învecinate. Umplerea se va realiza cu sol curat furnizat din surse autorizate în acest sens. Ultimii 15 cm se vor umple cu sol curat necompactat furnizat din surse autorizate în acest sens. Solul curat utilizat pentru umplutură trebuie să aibă categoria similară cu cea a solului învecinat amplasamentului.
* Amplasamentul se va discui si nivela.

b) ***cumularea cu alte proiecte***: nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: Tipurile de deșeuri estimate a fi generate în cadrul lucrărilor de abandonare de suprafață si planul de gestionare al acestora:


|  |  |  |  |  |
| --- | --- | --- | --- | --- |
| **Nr. Crt.** | **Denumirea Categoriei de Deseu** | **Codificare** | **Denumire codificare** | **Plan de gestionare** |
| 1 | Deseuri din constructii si demolari (inclusiv pamant excavat din situri contaminate) | 17 01 01 | Beton | Se vor preda la societăți autorizate în colectare/ tratare/valorificare/eliminare |
| 2 | Deseuri din constructii si demolari (inclusiv pamant excavat din situri contaminate)  (sol contaminat) | 17 05 03\* | Pamant si pietre cu continut de substante periculoase | Se va depozita controlat si va fi transportat la cea mai apropiata statie de bioremediere |
| 3 | Deseuri din constructii si demolari (inclusiv pamant excavat din situri contaminate)  (betoane infestate cu titei) | 17 01 06\* | Amestecuri de beton, caramizi, tigle sau materiale ceramice cu continut de substante periculoase sau fractii separate din acestea | Se vor preda la cele mai apropiate societati autorizate in colectare/tratare valorificare/eliminare |
| 4 | Deseuri din constructii si demolari (inclusiv pamant excavat din situri contaminate) (balast contaminat) | 17 05 07\* | Resturi de balast cu continut de substante periculoase | Se vor preda la cele mai apropiate societăți autorizate în colectare/tratare/ valorificare/eliminare. |
| 5 | Deseuri din constructii si demolari (inclusiv pamant excavat din situri contaminate) (Balast) | 17 05 08 | Resturi de balast, altele decat cele specificate la 17 05 07 | Se vor preda la societati autorizate in colectare/ tratare/valorificare /eliminare. |
| 6 | Deseuri municipale (deseuri menajere si deseuri asimilabile, provenite din comert, industrie si institutii) inclusive fractiuni colectate separat | 20 03 01 | Deseuri municipale amestecate | Se vor depozita corespunzator si se vor preda la societati autorizate pentru a fi transportate la un depozit autorizat. |
| 7 | Deșeuri metalice | 17 04 07 | Amestecuri metalice | Se vor preda la OMV Petrom sau la societăți autorizate în colectare/valorificare. |

In cazul in care OMV Petrom/Beneficiarul este interesat de utilizarea materialelor rezultate din construcții și demolări, acestea vor putea fi considerate a nu fi devenit deșeuri daca îndeplinesc cerințele tehnice pentru reutilizarea acestora potrivit scopului pentru care au fost concepute.

De asemenea, din activitățile desfășurate pot rezulta și **Deșeuri municipale amestecate**, carese vor depozita corespunzător și se vor preda la societăți autorizate pentru a fi transportate la un depozit autorizat.

Elementele care se pot refolosi se vor transporta la locațiile indicate de reprezentanții OMV Petrom ( ex: dale de beton, etc), iar elementele care nu mai pot fi refolosite se vor picona/concasa. In măsura în care este posibil, deseul rezultat va fi predat către firme autorizate de colectare și valorificare a deșeurilor. In situatia in care nu se va identifica o metoda de valorificare, deseul va fi transportat si eliminat la depozitele autorizate de deșeuri industriale.

Schema-flux a gestionarii deseurilor:



e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: in timpul lucrărilor de execuție pot apare pierderi accidentale de carburanți sau lubrifianți de la vehiculele si utilajele folosite;

***2. Localizarea proiectelor***

2.1. utilizarea existentă a terenului: **PARC 305 MORENI (TUICANI) (partial 2)** este situat in extravilanul localitatii Moreni, jud.Dambovita, ocupând un teren în suprafață totala de 7610 [mp]. Suprafata ce face obiectul proiectului este de aproximativ 400 m².

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în interiorul sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local pe perioada execuţiei proiectului;

d) probabilitatea impactului: impact cu probabilitate redusă pe parcursul realizării lucrarilor de desfiintare, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

**II. Motivele pe baza cărora s-a stabilit neefectuarea evaluării adecvate:**

* proiectul propus nu intra sub incidența art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările si completările ulterioare:
* Amplasamentul propus nu se află în interiorul sau in vecinătatea unor arii naturale protejate sau alte habitate sensibile.

**III. Motivele pe baza cărora s-a stabilit neefetuarea evaluării impactului asupra corpurilor de apă:** Administrația Naționlă Apele Române – Administrația Bazinală de Apă Buzau Ialomita – SGA Dambovita – Adresa nr. 6222/23.04.2024 – proiectul nu necesită Act de reglementare pe linie de gospodărire a apelor.

***Condiţiile de realizare a proiectului****:*

***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***
* ***Executarea lucrărilor se va face cu respectarea documentației tehnice depuse, a normativelor și prescriptiilor tehnice specifice;***
* ***Se vor respecta măsurile de reducere și protecție menționate în memoriul de prezentare referitoare la executarea lucrărilor, pentru realizarea proiectului în condiții de siguranță și cu impact minim posibil pe fiecare factor de mediu;***

**Pentru organizarea de şantier:**

* depozitarea deşeurilor rezultate se va face în zone special amenajate fără să afecteze circulaţia în zonă;
* utilajele se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* **prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului**;
* pentru lucrările specifice de şantier se vor utiliza toalete ecologice;

**Protecţia apelor**

* nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

**Protecţia aerului**

* emisiile de poluanţi rezultaţi de la vehiculele rutiere trebuie să se încadreze în normele tehnice privind siguranţa circulaţiei rutiere şi protecţiei mediului, verificaţi prin inspecţia tehnică periodică; cantităţile anuale de poluanţi emişi din activitatea de transport se calculează folosind metodologia specifică;
* concentraţiile noxelor emise de la motoarele termice care funcţionează pe motorină nu vor depăşi limitele maxime admise de H.G. nr. 743/2002;
* în perioadele secetoase şi ori de câte ori este nevoie se vor umecta căile de acces pentru evitarea poluării cu praf;

**Protecția împotriva zgomotului**

- în timpul execuţiei proiectului *Nivelul de zgomot* continuu echivalent ponderat A (AeqT)se va încadra în limitele SR 10009/2017 – Acustică Urbană - limite admisibile ale nivelului de zgomot din mediul ambiant; OM nr. 119/2014 pentru aprobarea Normelor de igienă şi sănătate publică privind mediul de viaţă al populaţiei, cu modificările și completările ulterioare;

**Protecţia solului**

* mijloacele de transport vor fi asigurate astfel încât să nu existe pierderi de material sau deşeuri în timpul transportului;
* utilajele se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţie mediului;
* se vor amenaja spaţii amenajate corepunzător pentru depozitarea temporară a deşeurilor generate;
* se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;
* sunt interzise deversările neautorizate sau accidentale ale oricarei substanţe poluante pe sol, în apele de suprafaţă sau freatice.

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, precum si OUG nr. 92/2021 privind regimul deşeurilor, aprobata prin Legea nr. 17/2023;***

1. **În perioada de desființare**

- deșeurile reciclabile rezultate în urma lucrărilor de desființare se vor colecta selectiv prin grija executantului lucrării, selectiv pe categorii şi vor fi predate la firme specializate în valorificarea lor;

- deșeurile menajere se vor colecta în europubelă şi se vor preda către firme specializate;

- preluarea ritmică a deșeurilor rezultate pe amplasament, evitarea depozitării necontrolate a acestora;

- deșeurile generate vor fi eliminate sau valorificate numai prin operatori autorizați pe bază de contract;

- este interzisă abandonarea deșeurilor sau depozitarea în locuri neautorizate; pe durata transportului deşeurile vor fi însoțite de documente din care să rezulte deţinătorul, destinatarul, tipul deşeurilor, locul de încărcare, locul de destinaţie, cantitatea;

**Lucrări de refacere a amplasamentului**

- prin lucrarile de abandonare aferente sondei se va reface amplasamentul; umplerea excavatiei si aducerea terenului amplasamentului cat mai aproape de starea naturala se face pana la cotele terenurilor invecinate.

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor de desfiintare vor fi supravegheate:

- respectarea cu stricteţe a limitelor şi suprafeţelor;

- respectarea rutelor alese pentru transport;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată și evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

Maria Morcoașe

|  |  |
| --- | --- |
| **Șef Serviciu A.A.A.**  Florian Stăncescu | **Intocmit,**  consilier A.A.A  Amalia Didă |
| **Șef Serviciu C.F.M.**  Laura Gabriela Briceag | **Intocmit,**  consilier C.F.M. Raluca Panțuru |